b"\n_START_ARTICLE_\nBatalla de San Gavino\n_START_SECTION_\nAntecedents\n_START_PARAGRAPH_\nL'illa de Sardenya, sotmesa a la influ\xc3\xa8ncia mercantil de pisans i genovesos, estava dividida en quatre senyories (anomenades giudicati), de les quals tres estaven gaireb\xc3\xa9 sota control dels pisans i la quarta, la dels Arborea, hi tenia una alian\xc3\xa7a estreta. Les dificultats de les finances reials despr\xc3\xa9s de les guerres per Sic\xc3\xadlia (fins a 1295), els conflictes amb la Corona de Castella per les terres de M\xc3\xbarcia i Alacant (1296-1304) i el frac\xc3\xa0s d'una temptativa de conquesta d'Almeria (1309) expliquen el retard de Jaume el Just a l'hora de materialitzar la conquesta de Sardenya, de la qual havia obtingut la infeudaci\xc3\xb3 del papa (Roma, 1297)._NEWLINE_En les Corts de Girona de 1321, Jaume el Just aconsegu\xc3\xad que San\xc3\xa7 I de Mallorca ofer\xc3\xads vint galeres, dos-cents cavalls, i un bon nombre de peons per empendre la Conquesta de Sardenya i despr\xc3\xa9s, va viatjar als regnes d'Arag\xc3\xb3 i de Val\xc3\xa8ncia, d'on tamb\xc3\xa9 va rebre ajuda.\n_START_SECTION_\nLa batalla\n_START_PARAGRAPH_\nHug II d'Arborea, que reclamava un ter\xc3\xa7 del Jutjat de C\xc3\xa0ller, que els pisans no estaven disposats a cedir, i va passar a l'acci\xc3\xb3, vencent l'11 d'abril de 1323 amb una tropa de mercenaris privats als pisans a San Gavino Monreale, en una zona fronterera, en la que moriren mil pisans.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nEls pisans es van replegar a Esgl\xc3\xa9sies i C\xc3\xa0ller, i Hug II d'Arborea va demanar ajut a Jaume el Just. _NEWLINE_Dalmau VII de Rocabert\xc3\xad s'avan\xc3\xa7\xc3\xa0 al gros dels expedicionaris amb 200 cavallers i 2000 infants per ajudar Hug II d'Arborea, prenent Quart i assetjant el castell de C\xc3\xa0ller i el 12 de juny la flota de la Corona d'Arag\xc3\xb3 arriba a Sardenya, Les forces aragoneses es van dirigir a Esgl\xc3\xa9sies, amb un castell i mines de plata importants per als pisans, que estava sent assetjada per Hug II d'Arborea, que es rend\xc3\xad el 7 de febrer de 1324._NEWLINE_El 29 de febrer l'infant Alfons per terra i l'almirall Francesc Carr\xc3\xb2s i de Cru\xc3\xaflles per mar, derroten als pisans a la batalla de Lucocisterna, tot i que Manfredi della Gherardesca i 500 homes aconseguiren arribar al castell, mentre la resta dels pisans es dispersava. El 19 de juny, es signa la capitulaci\xc3\xb3, segons la qual Pisa cedeix a Jaume el Just tots els drets sobre Sardenya tret de C\xc3\xa0ller. Finalment, despr\xc3\xa9s de la derrota de pisans i genovesos a la batalla naval de C\xc3\xa0ller, van haver de cedir la darrera ciutat que conservaven."